Cells at Work!

(Bahasa Melayu: Sel Bekerja) merupakan siri manga Jepun ditulis dan diilustrasikan oleh Akane Shimizu. Ia menampilkan antropomorfisme bagi sel-sel dalam tubuh manusia, dengan dua protagonis utama iaitu sel darah merah dan neutrofil yang kerap ditemuinya. Manga ini diterbitkan secara bersiri dalam majalah manga shōnen Kodansha, Monthly Shōnen Sirius bermula dari Mac 2015. Ia dilesenkan di Amerika Utara oleh Kodansha USA. Sebuah siri  anime televisyen adaptasi oleh David Production mula bersiaran pada 7 Julai 2018.

Plot 
Ceritanya bertempat dalam tubuh manusia, di mana bertrilion-trilion sel-sel antropomorfik yang melakukan kerja masing-masing bagi memastikan tubuh tersebut kekal sihat. Siri ini tertumpu kepada dua sel seumpamanya; sel darah merah baharu, AE3803, yang sering tersesat semasa melakukan penghantaran dan dan sel darah putih, U-1146, yang tidak henti-henti berlawan dengan mana-mana kuman yang cuba menakluk tubuh tersebut tanpa belas kasihan.

Senarai watak 

Sel darah merah yang baru sahaja memulakan kerjanya menghantar oksigen, karbon dioksida dan pelbagai nutrien ke serata tubuh. Dia bertemu dengan Neutrofil apabila sel darah putih itu menyelamatkannya daripada serangan bakteria pneumokokus. Dia agak cemerkap dan kerap tersesat, tetapi berkeyakinan menjalankan tugas sehabis baik.

 / 

 Sejenis sel darah putih, yang kerjanya membunuh patogen yang menjangkiti tubuh. Di sebalik pekerjaannya yang kejam, dia sebenarnya seorang yang bersopan-santun dan berbudi bahasa. 

 / 

 Sejenis sel darah putih. Dia dan sel sejenisnya ditampilkan sebagai pembantu rumah berbaju besar, bersenjatakan pelbagai senjata besar untuk membunuh pelbagai patogen penakluk, dan sering kelihatan tersenyum ceria walaupun ketika sedang berlawan. Semasa di dalam salur darah, mereka mengambil peranan sebagai monosit dan memakai sut hazmat yang meliputi baju mereka.

 Sejenis sel darah putih yang mengenal pasti dan membunuh pelbagai jirim asing dan sel-sel berpenyakit. Dia kelihatan agresif, bengis dan kasar, menyembelih patogen dan sel-sel berpenyakit dengan ganas dan kejam. Dia sering memandang rendah akan sel-sel darah putih yang menjalinkan hubungan dengan sel-sel bukan darah putih, seperti persahabatan Neutrofil dengan Sel Darah Merah. Dia merupakan sarjan bagi angkatan Sel-sel T Pemusnah dan seorang guru yang kejam terhadap anak-anak muridnya, Sel-sel T Naif. Dia mempunyai hubungan yang buruk dengan Sel T Pembantu dan Sel NK, yang mana Sel T Pembantu sering tampil lebih hebat daripadanya dalam Divisyen T Pemusnah. Semasa zaman mudanya, dia sering dianggap lemah seperti sel-sel T muda yang lain, hanya berjaya menyempurnakan latihan melalui bantuan Sel T Pembantu, yang sekurang-kurangnya menjadikannya lebih kuat.

 Sejenis sel yang bertanggungjawab membina semula tubuh daripada pelbagai kecederaan. Mereka digambarkan sebagai kanak-kanak kerana saiz mereka yang kecil dan bertindak sebagai pekerja pembinaan dan pembaikan di serata tubuh. Salah seorang daripadanya bertindak sebagai ketua dan sering ditampilkan dalam siri.

 Sejenis sel T yang merangka strategi dan tindakan semasa menangani serangan musuh. Dia merupakan komander utama bagi Sel T Pemusnah dan mempunyai pembawaan intelektual dan licik, menyebabkan dia sering berselisih dengan Sel T Pemusnah yang kasar dan bengis, walaupun kedua-dua mereka menghadiri kem latihan yang sama.

 Sel T yang bertindak sebagai setiausaha Sel T Pembantu, meskipun dia berupaya untuk berlawan apabila perlu. Dia menghadiri kem latihan yang sama dengan Sel T Pemusnah dan Sel T Pembantu.

 
 Sel T baharu yang terlalu takut untuk berlawan dengan kuman penakluk tubuh, sehinggalah Sel Dendrit membantunya untuk bertukar kepada Sel T Efektor. Dia dan rakan sejenisnya merupakan anak murid Sel T Pemusnah yang sering mendera mereka dengan latihan yang keras dan layanan yang kejam.

 
 Sel Naif yang bertukar kepada sel T yang besar, kuat dan berbadan sado. Rekaan watak dan kelakuannya merupakan parodi kepada pelbagai protagonis lelaki dalam JoJo's Bizarre Adventure.

 Sejenis sel darah putih yang mengenali Sel Darah Putih memandangkan mereka membesar dalam sumsum tulang yang sama. Dia berasa tidak bernilai pada sel-sel keimunan yang lain kerana ketidakupayaannya melawan virus dan bakteria, tetapi dia menunjukkan keupayaannya yang sebenar dengan membunuh parasit Anisakis tatkala sel darah putih yang lain pula tidak mampu. Dia menggunakan lembing bercabang dua sebagai senjatanya..

 Digambarkan sebagai utusan berbaju hijau yang ditempatkan di pusat panggilan menyerupai sebatang pokok. Dia boleh merangsang Sel T Naif dan menukarkannya kepada Sel T Efektor.

 Sel neurotik yang paranoid yang mana tugasnya ialah mengingati jangkitan lepas dan alergi supaya sistem keimunan dapat bersedia. Namun, pemikirannya sering berserabut dan amat sukar baginya untuk menyusun ingatannya, sering panik dan menjerit setiap kali bencana datang.

 Sel yang tugasnya memantau dan melepaskan histamin sebagai tindak balas kepada reaksi alergi dan keradangan. Dia sering mengikuti arahan di dalam buku tidak kira apa jua situasi dan tidak popular kerana hilang pertimbangan terhadap tindakannya terhadap sel lain. Juga dikenali sebagai "sel lemak", dia sering meradang setiap kal dia dirujuk dengan nama sedemikian.

 Sel darah merah yang lebih tua yang ada kalanya menunjuk ajar AE3803 tentang bagaimana hendak melaksanakan kerjanya dengan sempurna.

 Sel darah putih yang membawa senjata yang menyembur antibodi. Dia sering meradang dan cemburu apabila tidak diberikan penghargaan sebagaimana Sel T Pemusnah. Dia juga mempunyai hubungan kurang baik dengan Sel Masta, memandangkan gabungan fungsi-fungsi mereka hanya mendatangkan bala bencana pada sel-sel lain.

 Watak misteri lagi puitis yang tugasnya tidak diketahui, muncul setiap kali ada jangkitan bawaan makanan untuk memberikan ulasan tentang peristiwa yang berlaku.

Dia meronda seluruh tubuh untuk mengesan virus, bakteria dan sel abnormal, dengan bersenjatakan parang. Dia sering berlagak dan hubungannya dengan Sel T Pemusnah disamakan sebagai persaingan adik-beradik yang sengit.

Media

Manga 
Manga ini telah dilancarkan majalah manga shōnen oleh Kodansha, Monthly Shōnen Sirius pada Mac 2015. Setakat Oktober 2017, Kodansha telah mengumpulkan manga tersebut kepada lima buah tankōbon. Kodansha USA telah mengumumkan bahawa mereka telah melesenkan manga tersebut di Amerika Utara pada 21 Mac 2016 dan juga dilesenkan di Taiwan oleh Tong Li Publishing.

Manga itu juga mendapat terbitan turunan dalam isu Nakayoshi Mei 2017 iaitu Hataraku Saikin (はたらく細菌, "Bakteria Bekerja") oleh Haruyki Kichida yang mengisahkan kehidupan bakteria-bakteria baik dan buruk dalam usus. Sebuah lagi selingan bertajuk Hatarakanai Saibō (はたらかない細胞. "Sel Tidak Bekerja") oleh Moe Sugimoto telah dilancarkan dalam siri Monthly Shōnen Sirius September 2017 yang bercerita tentang sel darah merah muda (eritoblas) yang tidak ingin bekerja. 

Manga ini juga mendapat sebuah lagi terbitan turunan bertajuk , tentang kisah dalam badan manusia yang berada dalam persekitaran "hitam", di mana tuan empunya badan mengamalkan gaya hidup tidak sihat. Manga ini diterbitkan dalam Weekly Morning sejak 7 Jun 2018 dan ditulis oleh Shigemitsu Harada, dengan ilustrasi oleh Isei Hatsuyoshi serta pengawasan daripada Shimizu

Cells at Work!

Bacteria at Work

Cells that Don't Work

Cells at Work! BLACK

Cells at Work and Friends!

Cells at Work!: Platelets!

Cells at Work!: Baby!

Cells at Work!: Lady!

Anime 

Sebuah adaptasi berupa siri anime telah diumumkan pada Januari 2018. Siri ini telah diarahkan oleh Kenichi Suzuki dengan animasi oleh David Production. Skripnya ditulis oleh Suziki dan Yūko Kakihara, rekaan watak oleh Takahiro Yoshida dan lagu oleh Kenichirō Suehiro. Siri anime tersebut ditayangkan buat kali pertama pada 7 Julai 2018 menerusi Tokyo MX dan saluran-saluran lain sekitar Jepun. Siri itu memiliki sebanyak 13 buah episod. Aniplex of America telah melesenkan siri tersebut di Amerika Utara dan melakukan tayangan serentak dalam Crunchyroll. 

Lagu tema pembukaannya ialah "Mission! Ken - Dō - Dai - Ichi" (ミッション！健・康・第・イチ, "Misi! Kesihatan Diutamakan") oleh Kana Hanazawa, Tomoaki Maeno, Daisuke Ono dan Kikuko Inoue manakala lagu tema penutupnya ialah "CheerS" oleh ClariS.

Musim kedua siri anime ini telah diumumkan pada 23 Mac 2019 menerusi laman Twitter rasmi Cells at Work!. Musim kedua dijangka akan mula disiarkan pada awal 2021. Sebuah adaptasi Cells at Work! Code Black diumumkan pada April 2020 dan dijangka akan disiarkan pada Januari 2021.

Cells at Work (musim pertama)

Cells at Work!! (musim kedua)

Cells at Work! CODE BLACK

Novel ringan 
Sebuah novel ringan Shōsetsu Hataraku Saibō (小説　はたらく細胞) telah diterbitkan pada 12 Julai 2018 oleh pihak Kodansha. Novel ini ditulis oleh Yui Tokiumi dengan ilustrasi Akane Shimizu.

Penerimaan 
Rebecca Silverman daripada Anime News Network memaparkan aspek pendidikan manga meskipun terdapat kelemahan dalam penyampaian maklumat, dan akhirnya mendapati manga tersebut menghiburkan dengan watak-watak yang disukai ramai. Sean Gaffney daripada Manga Bookshelf menggelarkannya "manga shonen aksi yang sangat menyeronokkan", memuji unsur karut-marut dan humor dalam manga tersebut.

Buku panduan Kono Manga ga Sugoi! 2016 menyenaraikan manga ini sebagai manga ketujuh teratas untuk pembaca lelaki. Paul Gravett menyertakan manga tersebut dalam senarai "22 Komik, Novel Grafik & Manga Teratas" bagi Oktober 2016. Setakat Julai 2017, manga tersebut sudah dicetak melebihi 1.3 juta naskhah. Manga ini sudah tercetak melebihi 1.5 juta naskhah setakat Januari 2018.

Dr. Satoru Otsuka, felo pasca-kedoktoran di jabatan neuroonkologi molekular di Sekolah Perubatan Universiti Emory di Atlanta, Georgia, memuji perwakilan sel-sel kanser dalam episod ketujuh siri ini. Guru-guru biologi di sebuah sekolah menengah yang bersekutu dengan Universiti Barat Daya China begitu kagum akan ketepatan siri tersebut sehinggakan mereka menjadikannya sebagai kerja rumah untuk para pelajar mereka.

Lihat juga 
 Moyasimon: Tales of Agriculture, satu lagi manga menampilkan mikroorganisma
 Osmosis Jones, filem 2001 Amerika dengan premis serupa
 Once Upon a Time... Life, siri animasi 1987 dengan premis serupa

Nota

Rujukan

Pautan luar
  
  
 
 

Manga 2015
Anime dan manga komedi
Manga Kodansha
Aniplex
David Productions
Manga seinen
Manga shōjo
Manga shōnen
Siri televisyen anime 2021
Muse Communication